CELEX: 62015CN0230
Language: da
Date: 2015-05-20 00:00:00
Title: Sag C-230/15: Anmodning om præjudiciel afgørelse indgivet af Rechtbank Den Haag (Nederlandene) den 20. maj 2015 — Brite Strike Technologies Inc. mod Brite Strike Technologies SA

3.8.2015   
            
            
               DA
            
            
               Den Europæiske Unions Tidende
            
            
               C 254/8
            
         Anmodning om præjudiciel afgørelse indgivet af Rechtbank Den Haag (Nederlandene) den 20. maj 2015 — Brite Strike Technologies Inc. mod Brite Strike Technologies SA
   (Sag C-230/15)
   (2015/C 254/11)
   Processprog: nederlandsk
   
      Den forelæggende ret
   
   Rechtbank Den Haag
   
      Parter i hovedsagen
   
   
      Sagsøger: Brite Strike Technologies Inc.
   
      Sagsøgt: Brite Strike Technologies SA
   
      Præjudicielle spørgsmål
   
   
               1)
            
            
               Skal Benelux-konventionen om intellektuel ejendomsret (varemærker og design) (eventuelt ud fra de i præmis 28-34 i dommen fra gerechtshof Den Haag af 26.11.2013 nævnte grunde) betragtes som en senere konvention, således at artikel 4.6 i Benelux-konventionen om intellektuel ejendomsret (varemærker og design) ikke kan anses for en særlig regel som omhandlet i artikel 71 i Rådets forordning (EF) nr. 44/2001 (1)?
               Såfremt dette spørgsmål besvares bekræftende:
            
         
               2)
            
            
               Følger det af artikel 22, stk. 4, i forordning nr. 44/2001 at såvel de belgiske som de nederlandske og luxembourgske retter har international kompetence til at påkende tvisten?
            
         
               3)
            
            
               Hvis ikke, hvorledes skal det i et tilfælde som det foreliggende bestemmes, om det er de belgiske, de nederlandske eller de luxembourgske retter, der har international kompetence? Kan artikel 4.6 i Benelux-konventionen om intellektuel ejendomsret (varemærker og design) (alligevel) finde anvendelse med henblik på denne (nærmere) bestemmelse af den internationale kompetence?
            
         
      (1)  Rådets forordning (EF) nr. 44/2001 af 22.12.2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område (EFT 2001 L 12, s. 1).